Feidólas z Korintu

Feidólas (Feidólas) bol olympijský víťaz v jazdeckom preteku na koni v roku 512 pred Kr.Stephen G. Miller, Arete: Greek Sports from Ancient Sources str. 57 

Feidólas z Korintu zvíťazil na 67. olympijských hrách v jazdeckom preteku na koni,Pausanias, Periégésis tés Hellados, 6,13,9. v športovej disciplíne, ktorú v Olympii zaviedli na 33. hrách v roku 648 pred Kr.Eusebios, Kronika 2,193. Prvé olympijské dostihové preteky vyhral Krauxidas z Krannónu. 

Feidólas svoje olympijské víťazstvo dosiahol veľmi kuriózne. Podľa Pausania, Feidólova kobyla menom Aura (Vietor) počas preteku zhodila svojho jazdca a nebežiac o nič pomalšie správne zatočila okolo méty, a keď začula zvuk trúby ohlasujúcej posledný úsek preteku, ešte zrýchlila a k hellanodikom dobehla prvá. Éliďania nato vyhlásili Feidóla za víťaza a dovolili mu, aby mohol svojej kobyle v Olympii venovať sochu.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni